
22-TA-1251: Noteikumu projekts (Grozījumi)
Grozījumi Ministru kabineta 2021. gada 20. aprīļa noteikumos Nr. 250 "Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (FM - 25.05.2022.)
MK noteikumu projekta 1.6.apakšpunkts paredz, ka Latvijas Nedzirdīgo savienība personai ar dzirdes invaliditāti nodrošina surdotulka pakalpojumu līdz 960 stundām individuāli vai izglītojamo grupā viena mācību gada laikā. Anotācijas 1.3.sadaļas apakšsadaļā “Risinājuma apraksts” norādīts, ka personas, kuras saņem izglītības pakalpojumu, varēs saņemt pakalpojumu līdz 960 stundām gadā līdzšinējo 480 stundu vietā. Ņemot vērā minēto, lūdzam papildināt anotāciju ar informāciju, skaidrojot nepieciešamību palielināt surdotulka pakalpojumu stundu apjomu līdz 960 stundām, vienlaikus norādot finansējuma avotu, kura ietvaros tiks nodrošināts pakalpojuma stundu pieaugums.
 
Piedāvātā redakcija
-
	Ņemts vērā
Papildināta projekta anotācija.
	1.3. Pašreizējā situācija, problēmas un risinājumi

	2.
	Noteikumu konsolidētā versija
1.4. savienībai deleģētā valsts pārvaldes uzdevuma – nodrošināt izglītības programmas apguvei un saskarsmes nodrošināšanai ar citām fiziskajām un juridiskajām personām noteiktā surdotulka pakalpojuma (turpmāk – surdotulka pakalpojums) sniegšanu – apjomu, izpildes nosacījumus un kārtību;
	Iebildums (TM - 23.05.2022.)
No 2022.gada 1.jūlija Invaliditātes likuma 12.panta pirmās daļas 6.punkts noteiks, ka invaliditātes sekas personām ar invaliditāti mazina, nodrošinot tiesības saņemt surdotulka pakalpojumu saskarsmes nodrošināšanai ar citām fiziskajām un juridiskajām personām un paredzot, ka Ministru kabinets noteiks:
1) šā pakalpojuma piešķiršanas kārtību, apjomu;
2) šā likuma 13. panta trešajā daļā paredzētā uzdevuma izpildes nosacījumus.
Ievērojot minēto, lūdzam papildināt norādi uz noteikumu izdošanas tiesisko pamatu ar minēto likuma pilnvarojumu un attiecīgi korekti papildināt noteikuma 1.punkta redakcijas. Vienlaikus svītrot no projekta 1.4.apakšpunkta redakcijas vārdu "apjomu", jo tas attiecināms uz tiesībām saņemt noteiktu surdotulka pakalpojuma apjomu (projekta 1.5.apakšpunktu) nevis uz valsts pārvaldes uzdevuma apjomu (projekta 1.4.apakšpunktu). 
Vienlaikus vēršam uzmanību, ka Sociālo pakalpojumu un sociālās palīdzības likuma 3.panta otrās daļas likuma pilnvarojuma kontekstā "saņemšanas kārtība" ietver arī "piešķiršanas kārtību".
 
Piedāvātā redakcija
-
	Ņemts vērā
-
	1.4. savienībai deleģētā valsts pārvaldes uzdevuma – nodrošināt izglītības programmas apguvei un saskarsmes nodrošināšanai ar citām fiziskajām un juridiskajām personām noteiktā surdotulka pakalpojuma (turpmāk – surdotulka pakalpojums) sniegšanu – izpildes nosacījumus un kārtību;

	3.
	Noteikumu konsolidētā versija
4. Biedrība vai savienība, saņemot personas iesniegumu šo noteikumu 1. punktā minēto pakalpojumu saņemšanai, pārliecinās par pakalpojuma saņemšanai nepieciešamo informāciju Veselības un darbspēju ekspertīzes ārstu valsts komisijas (turpmāk – valsts komisija) uzturētajā Invaliditātes informatīvajā sistēmā (turpmāk – Invaliditātes informācijas sistēma). Ja Invaliditātes informācijas sistēmā nav pakalpojuma saņemšanai nepieciešamās informācijas par personu, biedrība vai savienība pakalpojuma saņemšanai nepieciešamo informāciju iegūst, sazinoties ar valsts komisiju.
	Iebildums (TM - 23.05.2022.)
Invaliditātes likuma 3.1 panta pirmā daļa noteic, ka Invaliditātes informatīvā sistēma (turpmāk — informācijas sistēma) ir valsts informācijas sistēma, kurā iekļauj datus par prognozējamas invaliditātes un invaliditātes ekspertīzēm, kā arī par personām ar prognozējamu invaliditāti un personām ar invaliditāti, tostarp personas datus. Informācijas sistēmas pārzinis ir Veselības un darbspēju ekspertīzes ārstu valsts komisija (2022.gada 1.jūlija redakcijā - tiešās valsts pārvaldes iestāde "Veselības un darbspēju ekspertīzes ārstu valsts komisija" (2022. gada 24. marta likums "Grozījumi Invaliditātes likumā")).

Lūdzam projekta noteikumu 4.punkta redakcijā svītrot vārdus "Veselības un darbspēju ekspertīzes ārstu valsts komisijas (turpmāk – valsts komisija) uzturētajā", jo tie dublē likumā jau noteikto un šiem vārdiem normā nav juridiskās slodzes. Vienlaikus nepieciešams pārnest vārdkopas saīsinājuma veidošanas tekstu uz punkta otro teikumu, kur minēta "valsts komisija".
Papildus lūdzam neveidot Invaliditātes informatīvās sistēmas saīsinājumu un to svītrot, tā vietā turpmākā tekstā lietot pilnu sistēmas nosaukumu (proti, grozot visā tekstā informācijas sistēmas nosaukumā vārdu "informācijas" ar  "informatīvā") vai arī veidot informācijas sistēmas nosaukuma saīsinājumu tā kā tas veidots augstākminētajā likumā (proti, turpmāk - informācijas sistēma) (pēdējais paņēmiens gan nebūtu piemērojams, ja regulējums paredz vai tuvākā nākotnē paredzēs citu informācijas sistēmu lietošanu un termina "informācijas sistēma"  lietošanu vispārējā nozīmē).
Piedāvātā redakcija
-
	Ņemts vērā
-
	4. Biedrība vai savienība, saņemot personas iesniegumu šo noteikumu 1. punktā minēto pakalpojumu saņemšanai, pārliecinās par pakalpojuma saņemšanai nepieciešamo informāciju Invaliditātes informatīvajā sistēmā. Ja Invaliditātes informatīvajā sistēmā nav pakalpojuma saņemšanai nepieciešamās informācijas par personu, biedrība vai savienība pakalpojuma saņemšanai nepieciešamo informāciju iegūst, sazinoties ar Veselības un darbspēju ekspertīzes ārstu valsts komisiju (turpmāk – valsts komisija).

	4.
	Noteikumu (grozījumu) projekts
1.1. izteikt tiesību akta izdošanas pamatojuma norādi šādā redakcijā:
	Priekšlikums (TM - 20.06.2022.)
Aicinām salikt starp vārdiem nepieciešamās atstarpes.
Piedāvātā redakcija
-
	Ņemts vērā
Precizēta pieturzīmju lietošana
	-

	5.
	Anotācija (ex-ante)
1.1. Pamatojums 
	Priekšlikums (TM - 23.05.2022.)
Aicinām pamatojuma aprakstā norādīt atsauci uz Deklarāciju par Ministru kabineta iecerēto darbību, attīstības plānošanas dokumentiem vai tiesību aktiem, no kuriem izriet nepieciešamība izstrādāt projektu vai kuru īstenošanu veicinās projekts.
Piedāvātā redakcija
-
	Ņemts vērā
Precizēts pamatojuma apraksts.
	1.1. Pamatojums

	6.
	Anotācija (ex-ante)
1.2. Mērķis 
	Priekšlikums (TM - 23.05.2022.)
Aicinām ailē "Pamatojums" detalizētāk skaidrot Invaliditātes likuma pārejas noteikumu (tie ir 14 punkti) regulējumu, kas attiecas uz projekta spēkā stāšanās aspektiem.
Piedāvātā redakcija
-
	Ņemts vērā
Precizēta projekta anotācija
	1.2. Mērķis

	7.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (TM - 23.05.2022.)
Pašreizējā situācijā skaidrots, ka projekta 10., 19., 46.punkta grozījumi paredzēti pakalpojumu nodrošināšanas uzlabošanai, ja tām nav piešķirta invaliditāte (pārsvarā senioriem), bet kuru funkcionālie traucējumi atbilst MK noteikumu Nr. 250 17.1 un 17.2.punkta nosacījumiem un tos Latvijas Nedzirdīgo savienība (turpmāk – LNS) vai Latviajs Neredzīgo biedrība (turpmāk – LNB) fiksējusi iepriekš, izsniedzot citus tehniskos palīglīdzekļus (piemēram, dzirdes aparātu).
Vēršam uzmanību, ka nav saprotams, uz ko norāda vārds "tām", tiek lietots neatrunāts noteikumu nosaukuma saīsinājums, kļūda vārda "Latvijas" rakstībā un neskaidras apakšpunktu atsauces. Aicinām precizēt.
Piedāvātā redakcija
-
	Ņemts vērā
Precizēta projekta anotācija
	1.3. Pašreizējā situācija, problēmas un risinājumi

	8.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (TM - 23.05.2022.)
1.problēmas aprakstā skaidrots, ka projekta 41.punkta grozījums paredz palielināt surdotulka pakalpojumu apmēru personām, kuras saņem izglītības pakalpojumu atbilstoši grozījumiem Invaliditātes likumā.
Aicinām skaidrot, kādi tieši grozījumi Invaliditātes likumā paredz palielināt surdotulka pakalpojumu apmēru.
Piedāvātā redakcija
-
	Ņemts vērā
Precizēta projekta anotācija.
	1.3. Pašreizējā situācija, problēmas un risinājumi

	9.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (TM - 23.05.2022.)
Aicinām precizēt problēmu aprakstā Veselības un darbspēju ekspertīzes ārstu valsts komisijas nosaukuma saīsinājumu -  (turpmāk - VSEĀVK), jo turpmāk tekstā tiek lietots VDEĀVK.
Piedāvātā redakcija
-
	Ņemts vērā
Precizēta projekta anotācija.
	1.3. Pašreizējā situācija, problēmas un risinājumi

	10.
	Anotācija (ex-ante)
6.1. Projekta izstrādē iesaistītās institūcijas 
	Priekšlikums (TM - 23.05.2022.)
Norādīts, ka izstrādē iesaistītas nevalstiskās organizācijas, tāpēc “Projekta izstrādē iesaistītās institūcijas“ - jāizvēlas no saraksta konkrētās nevalstiskās organizācijas, kuras bija iesaistītas TA projekta izstrādē. Ja  nevalstisko institūciju sarakstā nav atrodama kāda institūcija, to var ierakstīt logā “Citas institūcijas”.
Piedāvātā redakcija
-
	Ņemts vērā
Precizēta projekta anotācija
	6.1. Projekta izstrādē iesaistītās institūcijas

	11.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process 
	Priekšlikums (TM - 23.05.2022.)
Anotācijas 6. sadaļā “Projekta izstrādē iesaistītās institūcijas un sabiedrības līdzdalības process”, projekta autoram sākumā jāatzīmē, vai TA projektam ir jānodrošina sabiedrības līdzdalība. Projektam atzīmēts, ka "nē".  Ja tiek norādīts, ka sabiedrības līdzdalība nav jānodrošina, šī izvēle ir jāpaskaidro iznirstošā logā “Skaidrojums”.
Piedāvātā redakcija
-
	Ņemts vērā
Precizēta projekta anotācija
	6. Projekta izstrādē iesaistītās institūcijas un sabiedrības līdzdalības process

	12.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām 
	Priekšlikums (TM - 23.05.2022.)
Lūdzam aizpildīt minēto sadaļu, jo regulējuma izpildi nodrošinās Latvijas Neredzīgo biedrība, Latvijas Nedzirdīgo savienība un arī Labklājības ministrija.
Piedāvātā redakcija
-
	Ņemts vērā
Precizēta projekta anotācija
	7. Tiesību akta projekta izpildes nodrošināšana un tās ietekme uz institūcijām

	13.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 20.06.2022.)
Anotācijas  3.sadaļas 6.punkta “Detalizēts ieņēmumu un izdevumu aprēķins” 1.tabulā pakalpojuma izmaksas vidēji uz 1 personu 2021.gadam norādītas 974,66 euro un 2022.gadam un turpmāk ik gadu 1 816,28 euro, kas ietver arī transporta izmaksas vidēji uz 1 personu (tabulas 8.n.p.k.). Līdz ar to lūdzam precizēt  minētajā tabulā surdotulka pakalpojuma izmaksas vidēji uz 1 personu (tabulas 7.n.p.k.), norādot, ka tajā skaitā iekļautas arī transporta izmaksas vidēji uz 1 personu.
 
Piedāvātā redakcija
-
	Ņemts vērā
Precizēta projekta anotācija
	3. Tiesību akta projekta ietekme uz valsts budžetu un pašvaldību budžetiem

	14.
	Noteikumu konsolidētā versija
1.4. savienībai deleģētā valsts pārvaldes uzdevuma – nodrošināt izglītības programmas apguvei un saskarsmes nodrošināšanai ar citām fiziskajām un juridiskajām personām noteiktā surdotulka pakalpojuma (turpmāk – surdotulka pakalpojums) sniegšanu – apjomu, izpildes nosacījumus un kārtību; 
 
	Priekšlikums (TM - 20.06.2022.)
Saskaņā ar jau iepriekš izteikto iebildumu par šo apakšpunktu, aicinām no projekta 1.4.apakšpunkta svītrot vārdu "apjomu".
Piedāvātā redakcija
-
	Ņemts vērā
-
	1.4. savienībai deleģētā valsts pārvaldes uzdevuma – nodrošināt izglītības programmas apguvei un saskarsmes nodrošināšanai ar citām fiziskajām un juridiskajām personām noteiktā surdotulka pakalpojuma (turpmāk – surdotulka pakalpojums) sniegšanu – izpildes nosacījumus un kārtību;

	15.
	Noteikumu konsolidētā versija
40.4. persona trīs mēnešu laikā pēc biedrības vai savienības lēmuma saņemšanas par tehniskā palīglīdzekļa iegādes izdevumu segšanu iesniedz biedrībā vai savienībā tehniskā palīglīdzekļa iegādi un ar to saistītos izdevumus apliecinoša dokumenta kopiju un uzrāda oriģinālu.  Ja persona noteiktajā termiņā neiesniedz dokumenta kopiju, biedrība vai savienība nosūta personai šo noteiktumu 30.punktā minēto uzaicinājumu.
 
	Priekšlikums (TM - 23.05.2022.)
Aicinām aizstāt vārdu "noteiktumu" vai vārdu "noteikumu".
Piedāvātā redakcija
-
	Ņemts vērā
40.4. persona trīs mēnešu laikā pēc biedrības vai savienības lēmuma saņemšanas par tehniskā palīglīdzekļa iegādes izdevumu segšanu iesniedz biedrībā vai savienībā tehniskā palīglīdzekļa iegādi un ar to saistītos izdevumus apliecinoša dokumenta kopiju un uzrāda oriģinālu.  Ja persona noteiktajā termiņā neiesniedz dokumenta kopiju, biedrība vai savienība nosūta personai šo noteikumu 30.punktā minēto uzaicinājumu.
	40.4. persona trīs mēnešu laikā pēc biedrības vai savienības lēmuma saņemšanas par tehniskā palīglīdzekļa iegādes izdevumu segšanu iesniedz biedrībā vai savienībā tehniskā palīglīdzekļa iegādi un ar to saistītos izdevumus apliecinoša dokumenta kopiju un uzrāda oriģinālu.  Ja persona noteiktajā termiņā neiesniedz dokumenta kopiju, biedrība vai savienība nosūta personai šo noteikumu 30.punktā minēto uzaicinājumu.
 



